ai4bharat/Pralekha huggingface dataset:
سماجی انصاف اور تفویض اختیارات کی وزارت
جناب تھاور چند گہلوت نے بھارتی مصنوعی اعضا بنانے والی کارپوریشن کی آر اینڈ ڈی عمارت کا ورچوئل موڈ میں افتتاح کیا
نئی دہلی،9ستمبر 2020/ سماجی انصاف اور تفویض اختیارات کےمرکزی وزیر جناب تھاور چند گہلوت نے آج ورچوئل موڈمیں سماجی انصاف اور تفویض اختیارات وزارت کے تحت بھارتی مصنوعی اعضا بنانے والی کارپوریشن /بلڈنگ آف آرٹیفیشنل لمبس مینوفیکچرنگ کارپوریشن آف انڈیا  ، کانپور کے ریسرچ اور ڈیولپمنٹ عمارت کا افتتاح کیا۔ اس موقع پر کانپور  کے عوامی نمائندہ دیوانگوں کے استحکام کےمحکمے کی سکریٹری محترمہ شکنتلا ڈی گیمبلنگ اور سینئر حکام آن لائن موجود تھے۔
اس موقع پر اپنے خطاب میں جناب گہلوت نے کہا کہ ریسرچ اور ڈیولپمنٹ کی عمارت میں جدید ترین سہولیات سے موجودہ پروڈکٹس اور نئے ڈیولپمنٹ نیز معاون آلات کے ان ہاؤس بنائےجانے اور جدید ترین صلاحیت میں کافی سدھار آئے گا۔ اس کے ساتھ ساتھ آئی آئی ٹی کانپور جیسی معروف تنظیموں کے ساتھ تعاون میں بھی مدد ملے گی۔ یہ ملک کے دیویانگ او ر بزرگ شہریوں کی خدمت کرنے میں بھی کارآمد ثابت ہوگا۔
یہ ریسرچ اور ڈیولپمنٹ عمارت 4 منزلہ ہوگی جس کا کل احاطہ رقبہ 1856 مربع میٹر ہوگا۔ گراؤنڈ فلور پر کوالٹی کنٹرول ، ڈیزائن اور فروغ کے لئے اسپیکٹرو میٹر ، یونیورسل ٹیسٹنگ مشین کے لئے مختلف طرح کے ٹیسٹ اور ہائی اور ریسائزن مشینوں کے لئے سہولت مہیا کرائی جائے گی۔گراؤنڈ فلور کا کل رقبہ481.75 مربع میٹر ہوگا ۔ پہلی منزل میں کوالٹی کنٹرول دفتر اور تجربہ گاہ قائم کی جائے گی۔ دوسری منزل پر ڈیزائن اور ڈیولپمنٹ دفتر اور تجربہ گاہ ہوگی۔ دوسری منزل کا کل رقبہ 446.37 مربع میٹر ہوگا اور یہاں مکمل طور سے بی ٹی ای اسمبلی ، تربیت اور اس کےلئے اسٹور روم ہوگا۔ پہلی منزل کی خصوصیت ای ایس ڈی (الیکٹرو اسٹیک فلورنگ ہے، جس میں انسانی جسم میں پیدا چارج کو قائم کیا جائے گا اس لئے بی ٹی ای کے انتہائی جدید ترین الیکٹرانک پارٹس اسمبلی کے دوران محفوظ رہیں گے۔ پوری عمارت کی تعمیر سرکاری تعمیراتی محکمے کے تحت زیرغور ہے اور ماحولیاتی تحفظ کو دیکھتے ہوئے یہاں بار ش کےپانی کو اکٹھا کرنے کابھی انتظام ہے۔
م ن۔ ش ت ۔ ج
Uno-5226
(Visitor Counter : 99
وزارت دفاع
فضائیہ کے سربراہ نے بینگلور میں دیسی طیارے کی پرواز بھری
فضائیہ کے سربراہ  ایئر چیف مارشل وی آر چودھری، بنگلور کے دو روزہ دورے پر تھے۔ انھوں نے تین مقامی پلیٹ فارمز، ہلکا لڑاکا طیارہ  تیجس، ہلکا لڑاکا ہیلی کاپٹر  اور ہندوستان ٹربو ٹرینر -40  کی پروازیں بھریں، جنھیں آتم نربھر کے تئیں اپنی مہم کے حصے کے طور پر بھارتی فضائیہ میں شامل کیا جارہا ہے۔
فضائیہ کے سربراہ کے سامنے ایل سی ایچ اور ایچ ٹی ٹی -40 کی صلاحیتوں کے ساتھ ساتھ تیجس سے متعلق اپ ڈیٹس کا مظاہرہ کیا گیا۔ انھوں نے موجودہ صورتحال اور مستقبل کے منصوبوں کو سمجھنے کے لیے ڈیزائنرس اور ٹیسٹ کے عملے کے ساتھ بھی بات چیت کی۔
مورخہ 06 اگست 2022 کو ، فضائیہ کے سربراہ نے ایئر چیف مارشل ایل ایم کٹرے میموریل لیکچر دیا جس میں بھارتی فضائیہ، ایچ اے ایل کے حاضر سروس اور ریٹائرڈ افسران نیز ایرو اسپیس صنعت کےدیگر شراکت داروں نے شرکت کی۔فضائیہ کے سربراہ نے مستقبل کے لیے تیار جنگی فورس بنانے کے لیے ، بھارتی فضائیہ کی صلاحیت اور قوت کے ترقیاتی منصوبوں پر بات کی۔
کانکنی کی وزارت
فروری 2023 میں معدنیات کی مجموعی پیداوار میں 4.6 فیصد اضافہ
اپریل-فروری 23-2022 میں مجموعی نمو 5.7 فیصد رہی
مائننگ اور کان کنی کے شعبے کی معدنی پیداوار کا عدد اشاریہ فروری، 2023  ماہ میں 129.0 رہا ، جو کہ فروری 2022 کی سطح کے مقابلے میں 4.6 فیصد زیادہ ہے۔ انڈین بیورو آف مائنز  کے عارضی اعداد و شمار کے مطابق اپریل سے فروری 23-2022کی مدت میں پچھلے سال کی اسی مدت کے مقابلے میں مجموعی نمو 5.7 فیصد رہی۔
فروری 2023 میں اہم معدنیات کی پیداواری سطح یہ تھی: کوئلہ 861 لاکھ ٹن، لگنائٹ 41 لاکھ ٹن، قدرتی گیس  2595 ملین کیوبک میٹر، پیٹرولیم  22 لاکھ ٹن، باکسائٹ 1995 ہزار ٹن، کرومائیٹ 330 ہزار ٹن، کاپر کانک۔ 9 ہزار ٹن، سونا 9 کلو، خام لوہا 245 لاکھ ٹن، سیسہ کانک 31 ہزار ٹن، مینگنیز 278 ہزار ٹن، زنک کانک۔ 144 ہزار ٹن، چونا پتھر 336 لاکھ ٹن، فاسفورائٹ 183 ہزار ٹن، میگنیسائٹ 10 ہزار ٹن اور ڈائمنڈ 17 کیرٹ۔
پچھلے سال کے مقابلے فروری 2023 کے دوران مثبت نمو ظاہر کرنے والی اہم معدنیات میں شامل ہیں: فاسفورائٹ ، کوئلہ ،خام لوہا ، سیسہ کانک ، قدرتی گیس ، زنک کانک ، چونا پتھر  اور کاپر کانک ۔
۔۔۔۔۔۔۔۔۔۔۔
ش ح۔ا گ۔ن ا۔
U-4993
(Visitor Counter : 60
بھاری صنعتوں کی وزارت
فیم انڈیا –دوم اسکیم کے تحت الیکٹرک چارجنگ اسٹیشنوں کو منظوری
نئی دہلی،10فروری / بھاری صنعتوں اور سرکاری صنعتوں کے وزیر پرکاش جاوڈیکر نے آج راجیہ سبھا میں ایک تحریری جواب میں بتایا کہ بھاری صنعتوں کے محکمے نے فیم انڈیا  اسکیم مرحلہ –دوم کے تحت 24 ریاستوں ؍ مرکز کے زیر انتظام خطوں کے 62 شہروں میں 2636 بجلی کی گاڑیوں  کے چارجنگ اسٹیشنوں کو منظوری دے دی ہے ۔
آندھر پردیش میں 92 چارجنگ اسٹیشنوں کووجے واڑا میں ، 71 چارجنگ اسٹیشنوں کووشاکھا پٹنم میں ،68 چارجنگ اسٹیشنوں کو تروپتی میں اور 35 چارجنگ اسٹیشنوں کو کاکی ناڈا میں منظوری دی گئی ہے۔
تلنگانہ میں 118 چارجنگ اسٹیشنوں کو حیدرآباد شہر میں اور وارنگل اور کریم نگر میں 10-10 چارجنگ اسٹیشنوں کو منظوری دی گئی ہے۔
صحت اور خاندانی بہبود کی وزارت
بزرگوں کے لئے صحت دیکھ ریکھ سہولتیں
صحت اور خاندانی بہبود کی مرکزی وزیر مملکت ڈاکٹر بھارتی پروین پوار نے لوک سبھا میں ایک تحریری جواب میں بتایا کہ حکومت ہند بزرگوں کے لئے صحت دیکھ ریکھ سہولتوں کو بہتر بنانے کے لئے عہد بند ہے اور اس سلسلے میں اس نے کئی اقدامات کئے ہیں۔ یہ بات قابل غور ہے کہ بھارت میں بڑھتی ہوئی ملک سے متعلق مطالعہ ایل اے ایس آئی کے مطابق پرانی بیماریوں سے عام آبادی کے مقابلے 60 سال سے زیادہ عمر کے بزرگ زیادہ متاثر پائے جاتے ہیں۔ مطالعہ کے مطابق قلبی امراض کی شرح 34.06 فیصد ، ہائیپر ٹینشن 32 فیصد ہڈی/ جوڑوں کے امراض 18.8 فیصد، پھیپھڑے کی پرانی بیماری 8.3 فیصد اور ذیابیطس ملیٹس 14.2 فیصد دیکھی گئی ہے۔
حکومت نے 11۔2010 میں برزگوں کی صحت دیکھ ریکھ سے متعلق قومی پروگرام این پی ایچ سی ای کیا ہے۔ابتدائی اور ثانوی دیکھ ریکھ خدمات ملک کی تمام 36 ریاستوں اور مرکز کے زیر انتظام خطوں میں ضلع اسپتالوں ، کمیونٹی ہیلتھ سینٹروں ، پرائمری ہیلتھ سینٹروں، نیشنل ہیلتھ مشن کے تحت سب سینٹروں اور ہیلتھ اینڈ ویلنیس سینٹروں میں فراہم کرائی جاتی ہیں۔ثالثی سطح کی صحت دیکھ ریکھ خدمات چنندہ میڈیکل کالجوں/ انسٹی ٹیوٹس میں ریجنل جیریاٹرک سینٹروں اور نیشنل سینٹر فار ایجنگ میں فراہم کرائی جاتی ہیں۔
صحت چونکہ ریاست کا معاملہ ہے اس لئے صحت اور خاندانی بہبود کا محکمہ قومی صحت مشن کے ایک حصے کے طور پر کینسر ذیابیطس، امراض قلب،  کی روک تھام اور ان پر قابو پانے کے قومی پروگرام کے تحت ریاستوں / مرکز کے زیر انتظام خطوں کو تکنیکی اور مالی امداد فراہم کراتا ہے جو کہ ریاستوں / مرکز کے زیر انتظام خطوں سے موصولہ تجاویز پر مبنی ہوتی ہے۔
اس کے علاوہ ایف ایس ایس اے آئی کے ذریعہ صحت مند کھانے کی عادتوں کو بھی فروغ دیا جارہا ہے۔ نوجوانوں کے امور اور کھیلوں کی وزارت کے ذریعہ فٹ انڈیا تحریک نافذ کی جارہی ہے اور یوگا سے متعلق مختلف سرگرمیاں آیوش کی وزارت کے ذریعہ انجام دی جارہی ہیں۔
۔۔۔۔۔۔۔۔۔۔۔

U-13699
(Visitor Counter : 113
وزیراعظم کا دفتر
وزیر اعظم کی کلیان سنگھ جی کی بہ سرعت شفایابی کے لیے بے شمار افراد کی جانب سے کی جانے والی دعاؤں میں شمولیت
نئی دہلی ، 09 جولائی: وزیر اعظم ، جناب نریندر مودی نے جناب کلیان سنگھ جی کے پوتے سے بات کی اور علیل رہنے والے لیڈر کی جلد صحتیابی کے لئے دعا کی۔ وزیر اعظم نے کلیان سنگھ جی کے ساتھ اپنی گذشتہ بات چیت کو بھی یاد کیا اور کہا کہ ان سے بات کرنے سے ہمیشہ ہی کچھ نہ کچھ سیکھنےکو ملتا ہے۔
اپنے سلسلہ وار ٹویٹس میں ، وزیر اعظم نے کہا:
''ملک بھر میں لا تعداد اور بے شمار لوگ کلیان سنگھ جی کی جلد صحتیابی کے لئے دعا ئیں کر رہے ہیں۔ کل @ JPNadda جی ، وزیر اعلیmyogadityanath جی اور دیگرسینیئر رہنما ان سے ملاقات کرنے اور ان کی خیریت دریافت کرنے کے لئے اسپتال گئے تھے۔ میں نے ابھی ان کے پوتے سے بات کی ہے اور ان کی صحت کے بارے میں دریافت کیا ہے''۔
مجھے یہ جان کر دلی خوشی ہوئی کہ @ جے پی ندڈا جی کے ساتھ گفتگو کے دوران ، کلیان سنگھ جی نے مجھے یاد کیا۔ مجھے کلیان سنگھ جی کے ساتھ گذشتہ دنوں کی گئی اپنی بات چیت کی بہت سی یادیں ہیں۔ ان میں سے کئی یادیں زندہ ہو گئیں۔ ان سے بات کرنے سے ہمیشہ سیکھنے کو ملتا ہے۔
الیکٹرانکس اور اطلاعات تکنالوجی کی وزارت
وزیر مملکت راجیو چندر شیکھر کل ڈیجیٹل پرسنل ڈیٹا پروٹیکشن بل پر بنگلورو میں نوجوان ہندوستانیوں کے ساتھ بات چیت کریں گے
فروغ ہنر مندی و انٹرپرینیورشپ اور الیکٹرانکس و آئی ٹی کے مرکزی وزیر مملکت جناب راجیو چندر شیکھر کل بنگلورو میں نوجوان ہندوستانیوں کے ساتھ بات چیت کے لیے تیار ہیں۔ یہ بات چیت حال ہی میں منظور شدہ ڈیجیٹل پرسنل ڈیٹا پروٹیکشن بل کے ارد گرد ہوگی۔
’’سنسد دھونی‘‘ کے نام سے یہ تقریب، ایک شہری تعامل  کی پہل ہے جس کی سربراہی جنوبی بنگلورو سے ممبر پارلیمنٹ اور بھارتیہ جنتا یووا مورچہ کے قومی صدر جناب تیجسوی سوریا کر رہے ہیں۔ یہ بی ایم ایس سی ای آڈیٹوریم، بسواناگڈی میں منعقد ہوگا۔
یہ بات چیت مذکورہ بل اور اس کی دفعات کی پیچیدہ تفصیلات پر مرکوز ہوگی، جسے پارلیمنٹ کے دونوں ایوانوں سے منظور کیا گیا ہے۔ رکن پارلیمنٹ، عرضی گزار، اور ایک سابق ٹیک انٹرپرینیور کے طور پر اپنے کرداروں سے تحریک حاصل کرتے ہوئے، وزیر مملکت جناب راجیو چندر شیکھر، ہندوستان میں ڈیٹا فیوڈیشریز کے درمیان جواب دہی کو یقینی بنانے کے لیے حکومت کی طرف سے کی گئی کوششوں پر روشنی ڈالیں گے۔ وہ 2017 کے بعد سے ایک پالیسی فریم ورک بنانے کے عمل پر بھی غور کریں گے جو ڈیجیٹل شہریوں کے ڈیٹا کی پروسیسنگ میں رضامندی کو ترجیح دیتا ہے۔ اس کوشش نے ملک کے ڈیجیٹل رازداری کے منظر نامے کی مضبوط بنیاد رکھی ہے۔
ڈیجیٹل پرسنل ڈیٹا پروٹیکشن بل ایک ایسے فریم ورک کی تعمیر کے لیے ہندوستان کے سفر میں ایک اہم سنگ میل کے طور پر سامنے آیا ہے جو تمام ’’ڈیجیٹل ناگرکس‘‘ کے لیے ایک محفوظ اور بھروسہ مند آن لائن ماحول کو یقینی بناتا ہے۔
اس انٹرایکٹو سیشن میں، وزیر مملکت جناب راجیو چندر شیکھر، ہندوستانی شہریوں، خاص طور پر نوجوانوں کی زندگیوں کو بہتر بنانے کے لیے بڑے ڈیٹا فیوڈیشریز کے ذریعے ان کواستحصال کا شکار بنائے جانے سے، ان کی حفاظت کرتے ہوئے ٹیکنالوجی کے استعمال کے وزیر اعظم نریندر مودی کے وژن کا خاکہ پیش کریں گے۔ یہ قدم پچھلی حکومت کے بالکل برعکس ہے، جب ڈیٹا کے تحفظ کو پس منظر میں منتقل کر دیا گیا تھا، جس کی وجہ سے بڑی تنظیمیں بغیر جانچ پڑتال یا جواب دہی کے وسیع ڈیٹا بیس جمع کرنے کے اہل ہوگئی تھیں۔
………………………………

U.No. 8259
(Visitor Counter : 54
وزارت آیوش
آیوش کی وزارت کی طرف سے کام کی جگہ پر آج سے یوگا کے سلسلے میں وقفے کی شروعات
نئی دہلی،25 ستمبر، کووڈ-19 کی شروعات کے بعد ‘‘یوگا بریک’’ پروٹوکول کی سرگرمیوں کے بارے میں آیوش کی وزارت کی طرف سے چلایا جانے والا جو سلسلہ معطل ہوگیا تھا وہ آج سے پھر شروع ہوگیا۔ پانچ منٹ کے اس پروٹوکول کا مقصد کام کی جگہوں پر لوگوں میں یوگا کو متعارف کرانا اور انھیں کام سے تھوڑا وقفہ لے کر اپنے آپ کو تازہ دم کرنے میں مدد دینا ہے۔
یوگا بھارت کا ایک پرانا نظام ہے اور اس کا مقصد لوگوں کی جسمانی، ذہنی، جذباتی اور روحانی ضرورت کے درمیان توازن پیدا کرنا ہے۔کام کرنے کی عادتوں میں خاص طور پر کمپیوٹر پر اور کئی کئی گھنٹے مسلسل کام کرنے کی وجہ سے لوگ تناؤ کا شکار ہوجاتے ہیں۔ اس طرح کے تناؤ سے کام پر توجہ کم ہوجاتی ہے جس کی وجہ سے لوگوں کی صلاحیت اور ان کی اثرپذیری میں رکاوٹ پڑتی ہے۔
آیوش کی وزارت نے ایم ڈی این آئی وائی کے ساتھ مل کر پانچ منٹ کے یوگا وقفے کا 2019 میں ایک پروٹوکول شروع کیا تھا جس کا مقصد تناؤ کو دور کرنا، تازہ دم کرنا اور کام پر توجہ دوبارہ مرکوز کرنا تھا۔اس پروٹوکول میں جو سرکردہ یوگا ماہرین نے تیار کیا ہے کچھ یوگا آسن شامل ہیں مثلاًتڈاسنا، کاٹی چکراسنا وغیرہ اور ندی سودھنا براماری ، پرانایام اور دھیان۔ اس پروٹوکول کی شروعات جنوری 2020 میں آزمائشی طور پر کی گئی تھی ۔ لوگوں سے ملنے والی رائے کے مطابق اسے بہت موثر پایا گیا۔
آیوش کی وزارت نے یوگا بریک پروٹوکول کی نئی دہلی میں آیوش بھون ایم ڈی این آئی وائی کیمپس میں آج سے دوبارہ شروعات کی۔ صحت کی موجودہ ایمرجنسی کا خیال کرتے ہوئے سانس لینے کی مشق  پر نئے سرے سے زور دیا گیا۔ خاص طور پر پھیپھڑوں کی صلاحیت کو اضافے کرنے میں اس کے موثر ہونے کو دیکھتے ہوئے۔آیوش بھون کے لان میں روزانہ دس منٹ کے لیے یوگا کے بارے میں مظاہرے اور ٹریننگ کا سلسلہ جاری رہے گا۔آس پاس کے دفاتر کے لوگوں نے بھی اس میں شامل ہونے کے لیے خواہش ظاہر کی ہے۔ سماجی طور پر دوری رکھنے کے ضابطوں اور حکومت کے رہنما خطوط کی سختی کے ساتھ پابندی کا خیال رکھا جارہا ہے۔ آیوش وزارت آنے والے ہفتوں میں جی پی او کمپلیکس، آئی این اے، نئی دہلی میں واقع مختلف دفاتر کے عملے اور افسران کے لیے یہ سہولت فراہم کرے گی۔
صحت اور خاندانی بہبود کی وزارت
کووڈ-19 اپ ڈیٹ
ایک اہم کامیابی حاصل کرتے ہوئے بھارت نےملک گیر ٹیکہ کاری مہم کے تحت 50 کروڑ افراد کی ٹیکہ کاری کا ایک تاریخی سنگ میل عبور کرلیا ہے
ملک بھر میں اب تک مجموعیطور پر3,10,55,861افرادشفایابہوچکے ہیں۔
شفایابی کی شرحمیں اضافہ ہو کر یہ97.37 فیصد ہوگئی ہے۔
گذشتہ 24 گھنٹوں کے دوران40,017مریض شفا یاب ہوئے ہیں۔
گذشتہ 24 گھنٹوں کے دوران بھارت میں38,628 نئے معاملے درج ہوئے ہیں۔
ہندوستان میں زیر علاج مریضوں کی تعداد فی الحال4,12,153ہے۔
زیر علاج معاملےمجموعی معاملوں کا1.29فیصد ہیں۔
متاثرہ مریضوں کی ہفتہ واری شرح 5 فیصد سے نیچے برقرار ہے، فی الحال یہ 2.39 فیصد ہے۔
یومیہ متاثرہ مریضوں کی شرح مسلسل3 فیصد سے بھی کم ہے، اورسر دست یہ 2.21 فیصد ہے
جانچ کی صلاحیت میں خاطر خواہ ضافہ ہوا ہے اور کل 47.38کروڑ سے زیادہ ٹیسٹ کئے جاچکے ہیں۔
ا قتصادی امور کی کابینہ کمیٹی
کابینہ نے آئی ڈی بی آئی بینک لمیٹڈ میں کلیدی سرمایہ نکاسی اور انتظام کاری اختیارات کی منتقلی کو منظوری دی
نئی دہلی، 05 مئی 2021: وزیر اعظم جناب نریندر مودی کے زیر صدارت اقتصادی امور کی کابینہ کمیٹی نے آئی ڈی بی آئی بینک لمیٹد میں کلیدی سرمایہ نکاسی کے ساتھ ساتھ انتظام کاری اختیارات کی منتقلی کو بھی اپنی اصولی منظوری دے دی ہے۔ حکومت ہند اور ایل آئی سی کے ذریعہ فروخت کی جانے والی اپنی اپنی حصہ داری کی حدود کا تعین آر بی آئی کی صلاح سے اس سودے کو مناسب شکل دیتے وقت کیا جائے گا۔
حکومت ہند  اور ایل آئی سی دونوں کے پاس آئی ڈی بی آئی بینک کے 94 فیصد سے زائد مساوی سرمایہ حصص موجود ہیں ۔ ایل آئی سی انتظام کاری اختیارات کے ساتھ فی الحال آئی ڈی بی آئی بینک کا پروموٹر ہے، جبکہ حکومت ہند شریک-پروموٹر ہے۔
ایل آئی سی کے بورڈ نے ایک قرارداد بھی منظور کی ہے کہ ایل آئی سی حکومت ہند کےذریعہ تصور کردہ کلیدی حصہ داری فروخت کے ساتھ ساتھ اپنی حصہ داری کے فروخت کے ذریعہ آئی ڈی بی آئی بینک لمیٹڈ میں اپنی حصہ داری گھٹا سکتی ہے، تاکہ وہ انتظام کاری اختیارات کو چھوڑ سکے یا منتقل کر سکے۔ اس کے ساتھ ہی ایل آئی سی کو اس دوران قیمت، بازار آؤٹ لک، قانونی شرائط اور پالیسی لینے والوں کے مفادات کو بھی مدنظر رکھنا ہوگا۔
ایل آئی سی کا یہ فیصلہ بینک ریگولیٹری مینڈیٹ سے مطابقت بھی رکھتا ہے جس کے تحت اسے اس بینک میں اپنی حصہ داری کم کرنی ہے۔
یہ امید کی جاتی ہے کہ کلیدی خریدار آئی ڈی بی آئی بینک لمیٹڈ کی کاروباری صلاحیت کی زیادہ سے زیادہ ترقی کے لئے اس میں سرمایہ لگائے گا اور نئی تکنالوجی کا استعمال شروع کرے گا اور اس کے ساتھ ہی بینک انتظام کاری سے وابستہ بہترین طور طریقوں پر عمل کرے گا۔یہ بھی امید کی جاتی ہے کہ کلیدی خریدار ایل آئی سی اور حکومتی امداد / سرمائے پر کسی بھی طرح انحصاری کے بغیر زیادہ سے زیادہ کاروبار بڑھائے گا۔ لین دین کے ذریعہ حکومت کے مساوی سرمایہ حصص کی کلیدی سرمایہ نکاسی سے حاصل ہونے والے وسائل سے حکومت کے ترقیاتی پروگراموں کو سرمایہ فراہم کرایا جائے گا جس سے ملک کے شہری مستفید ہوں گے۔
وزارت آیوش
اے آئی آئی اے اور فرینک فرٹر اینوویشنز زینٹرم بایوٹیکنالوجی جی ایم بی ایچ، جرمنی کے درمیان مفاہمت نامہ
نئی دہلی،31؍اکتوبر:آیوش کی وزارت کے تحت آنے والے ادارے آل انڈیا انسٹی ٹیوٹ آف آیورویدکے تحت اور فرینک فرٹر اینوویشنز زینٹرم بایو ٹیکنالوجی جی ایم بی ایچکے درمیان ایک مفاہمت نامے پر دستخط کئے گئے۔اس مفاہمت نامے پر اے آئی آئی اے کی ڈائریکٹر پروفیسر تنوجا نساری اور فرینک فرٹر اینوویشنز زینٹرم بایو ٹیکنالوجی جی ایم بی ایچ کے منیجنگ ڈائریکٹر ڈاکٹر کرشچن کے ذریعے دستخظ شدہ مفاہمت نامے پر ایف آئی زیڈ میں اس سال ستمبر کے دوران صحت خدمات کے سلسلے میں موجودہ واقعات کے بارے میں جرمن؍ہندوستانی علوم کے لین دین ، کے موضوع پر منعقد پروگرام کے موقع پر اتفاق کیا گیا ہے۔
یہ اتفاق ڈاکٹر گاربے اور آیوش کی وزارت کے سیکریٹری وید راجیش کوٹیجا کے ذریعے کیا گیا ہے۔ اس اشتراک کا اہم ہدف جینومکس کے شعبے میں ریسرچ کرنا اور مصنوعی ذہانت اور مشین لرننگ جیسی جدید ترین ٹیکنالوجیز کے تعاون سے موصولہ ثبوتوں پر مبنی رہنما ہدایات تیار کرنا ہے، تاکہ عوام تک وسیع تر رسائی کو یقینی بنانے کے لئے آیوروید سے متعلق اصولوں اور برتاؤ کو جدیدطریقہ علاج میں مدغم کیا جاسکے۔ اس کے علاوہ ان اور تجربات کا لین دین بھی اس مفاہمت نامےکا ایک عنصر ہوگا۔
اس مفاہمت نامے پر دستخط کے بعد آیوش کے سیکریٹری ڈاکٹر وید نے کہا کہ پہلی نظر میں یہ نظامات بالکل مختلف نظر آتے ہیں۔ انہوں نے کہا کہ زیادہ گہرائی سے غور کرنے پر ایسا محسوس ہوتا ہے کہ دونوں ہی سائنس ایک دوسرے کو ضروری تعاون دے سکتے ہیں۔ ڈاکٹر وید نے کہا کہ بایو ٹیکنالوجی کے روایتی تصورات کے ساتھ روایتی آیورویدک طریقہ علاج کا استعمال تکمیلاتی عنصر کے طورپر کرنے پر ایسے ثبوت تخلیق پانے کی امید ہے، جن سے عالمی صحت خدمات میں مزید تعاون دینے میں مدد ملے گی۔
اس موقع پر ڈاکٹر گاربے نے کہا کہ گزشتہ کئی برسوں سے ہندوستان کے ساتھ باقاعدہ روابط رہے ہیں، تاکہ ہمارے نیٹ ورک میں متعلقہ تجربات اور معلومات کو مشترک کرنے کے ساتھ ساتھ اقتصادی نقطہ نظر سے کفایتی تکنیکی معلومات حاصل کرنے کو فروغ مل سکے۔انہوں نے تفصیل سے بتایا کہ تجربات پر مبنی طریقہ علاج اور بالکل درست طریقہ علاج آگے چل کر نتیجہ خیز شراکت دار بن جائیں گے۔
آل انڈیا انسٹی ٹیوٹ آف آیورید کی کی ڈائریکٹرپروفیسر تنوجا نساری نے کہا کہ آیوروید دراصل وقت کی کسوٹی پر کھرا ترا سائنس ہے، جس کے تحت ماحولیاتی عوامل سمیت مختلف پہلوؤں کو دھیان میں رکھتے ہوئے جسم ، طبیعت اور روح کی تکمیل کے توسط سے صحت مند زندگی فراہم کرنے پر توجہ مرکوز کی جاتی ہے۔
وزارت دفاع
ہندوستان – تھائی لینڈ مشترکہ فوجی مشق میتری – 2019 کی توثیق کا عمل اور اختتامی تقریب کا انعقاد
نئی دہلی،30/ستمبر۔ ہندوستانی آرمی  اور رائل تھائی لینڈ آرمی  کے درمیان مشترکہ فوجی تربیتی مشق میتری – 2019 جس کا آغاز 16 ستمبر 2019 کو ہوا تھا، 29 ستمبر 2019 کو فارن ٹریننگ نوڈ، امروئی  کے مقام پر اختتام عمل میں آیا۔ گزشتہ 14 دنوں کے دوران ہندوستان اور تھائی لینڈ دونوں ملکوں کے فوجی دستوں نے دہشت گردی مخالف کارروائیوں اور اضافہ شدہ باہمی فوجی آپریشن میں اپنی مہارت اور تجربات کا باہمی تبادلہ کیا۔ دونوں ملکوں کے درمیان اس مشترکہ فوجی تربیتی مشق کا انعقاد شہری اور جنگلات کے ماحول میں دہشت گردی مخالف کارروائیوں کے متعدد پہلوؤں کی مشترکہ تربیت حاصل کرنے کے لئے کیا گیا۔
دونوں ملکوں کے درمیان اس مشترکہ فوجی مشق کا اختتام 48 گھنٹے تک جاری رہنے والے آؤٹ ڈور فوجی مشق کے ساتھ ہوا، جس میں دونوں ملکوں کے فوجی دستوں نے ایک فرضی گاؤں میں محاصرہ اور تلاش کی کارروائیوں کو انجام دیا۔ اس مشترکہ فوجی مشق کی توثیق اور جائزے کا عمل ہندوستانی فوج کے بریگیڈیئر انل رمن نے دونوں ملکوں کے سینئر آرمی افسران کی موجودگی میں انجام دیا۔ تھائی لینڈ کی جانب سے فوج کی قیادت کرنل پانا کلیو پلوڈٹوک نے انجام دیا۔
مشترکہ فوجی مشق میتری – 2019 کے دوران دونوں ملکوں کے فوجی دستوں نے تربیت حاصل کرنے کے علاوہ فوجی مشق کے آخری دن دیگر سرگرمیوں میں بھی بڑھ چڑھ کر حصہ لیا۔ ان ثقافتی پروگراموں میں دوستانہ فٹبال اور والی بال کے میچ شامل ہیں۔ اس کے علاوہ دونوں ملکوں کے درمیان دوستی اور بھائی چارے میں اضافہ کرنے کے لئے ثقافتی پروگراموں کا انعقاد بھی شامل ہے۔ دونوں ملکوں کی افواج کے درمیان آپسی مفاہمت اور بین آپریشن کو فروغ دینے کے علاوہ فوجی مشق میں دونوں ملکوں کے درمیان تعلقات کو مزید مستحکم کرنے میں بھی تعاون فراہم کیا۔
کرنل امن آنند
عوامی رابطہ افسر 
۔۔۔۔۔۔۔۔۔۔۔۔۔۔۔۔۔۔۔۔۔
(م ن ۔م ع۔م ر(
U-4404
(Visitor Counter : 30
صحت اور خاندانی بہبود کی وزارت
کووڈ-19 اپڈیٹ
نئی دلّی،03 اپریل، 2022/
ملک گیر ٹیکہ کاری مہم کے تحت اب تک184.66 کروڑ ٹیکے لگائے جاچکے ہیں
سردست بھارت میں زیر علاج مریضوں کی تعداد13,013ہے
زیر علاج مریضوں کی شرح فی الحال0.03 فیصد ہے
شفایابی کی شرح فی الحال98.76 فیصد ہے
گذشتہ 24 گھنٹوں کے دوران1,447مریض رو بہ صحت ہوئے ہیں،شفایاب ہونے والے مریضوں کی کل تعداد بڑھ کر4,24,93,773 ہوگئی ہے
گزشتہ 24 گھنٹے میں1,096نئے معاملے درج کئے گئے ہیں
متاثرہ مریضوں کی یومیہ شرح  ہے
اسی طرح متاثرہ مریضوں کی ہفتہ واری شرح ہے
مجموعی طور پر اب تک 79.07کروڑ ٹیسٹ کئے جاچکے ہیں؛ گذشتہ 24 گھنٹوں میں4,65,904 ٹیسٹ کئے گئے
سماجی انصاف اور تفویض اختیارات کی وزارت
بھیک مانگنے سے متعلق معاملہ
سماجی انصاف اور تفویض اختیارات کے وزیر ڈاکٹر وریندر کمار نے آج لوک سبھا میں ایک تحریری جواب میں بتایا کہ سماجی انصاف اور تفویض اختیارات کی وزارت کی جانب سے 2016 کے پریشانی میں مبتلا افراد کے تحفظ ، دیکھ بھال اور باز آباد کاری کے ماڈل بل پر غور و خوض کیا گیا اور اسے واپس لے لیا گیا۔
موصولہ اطلاع کےمطابق کم و بیش 19 ریاستوں اور تین مرکز کے زیر انتظام علاقوں کی انتظامیہ نے یا تو بھیک مانگنے کے خلاف اپنا قانون لاگو کیا ہے یا دوسری ریاستوں کے ذریعہ نافذ کئے گئے قانون کو اپنایا ہے۔ البتہ ان قوانین کی شقیں ایک دوسرے سے مختلف ہیں اور بھیکاروں کی باز آباد کاریوں کے لئے کئے گئے اقدامات سمیت ان کے نفاذ بھی یکساں نہیں ہے۔ بہت سی ریاستوں / مرکز کے زیر انتظام علاقوں کی انتظامیہ نے بھیک مانگنے کی روک تھام کے بامبے ایکٹ 1959 کو اپنایا ہے جس میں بھیک مانگنے کو جرم قرار دیا گیا ہے۔
وزارت کے پاس اس طرح کے اعداد و شمار نہیں ہیں۔
بھیک مانگنے کو غیر مجرمانہ فعل بنانے کے لئے سلسلے میں ریاستوں کے لئے مثالی قانون بنانے کی کوئی تجویز نہیں ہے۔
۔۔۔۔۔۔۔۔۔۔۔ ۔
ش ح۔ح ا ۔ن ا۔
U-14291
(Visitor Counter : 62
کابینہ
پیشہ ورانہ سیفٹی اور صحت کےشعبہ میں تعاون کے سلسلہ میں بھارت اور جرمنی کے درمیان مفاہمت کو کابینہ کی منظوری
نئی دہلی، 7 مارچ / وزیراعظم جناب نریندر مودی کی صدارت میں پیشہ ورانہ سیفٹی اور صحت  کےشعبہ میں تعاون کے سلسلہ میں بھارت اور جرمنی کے درمیان مفاہمتی عرضداشت  کو کابینہ کی منظوری دے دی ہے۔ ایم او یو کی 13 نومبر 2018 کو تجدیدہوئی تھی۔
فوائد:
اس شعبے میں تعاون سے اب تک معاشی سرگرمیوں کے مختلف شعبے پیشہ ورانہ سیفٹی اور صحت کے مختلف پہلوؤں سے متعلق جدید تربیتی ٹکنیک اپنانے میں مدد ملی ہے۔ ایم او یو کے تحت جرمن سوشل ایکسیڈینٹ انشورنس ، بین الاقوامی سوشل سیکورٹی ایسوسی ایشن  ، او ایس ایچ کے چیلنجوں خصوصاً تعمیراتی اور مینوفیکچرنگ شعبے میں ان چیلنجوں کا سامنا کرنے کے لئے معلومات لایا ہے۔ ا س سے کثیر تعداد میں افرادی قوت کا ان کی سیفٹی اور صحت کی حالت کو بہتر بناکر نیز ان کا پیشہ وارانہ حادثات اور امراض سے بچا کر کافی فائدہ ہوا ہے۔ اس تعاون کے نتیجے میں ڈائریکٹوریٹ جنرل فیکٹر ایڈوائس سروس اینڈ لیبر انسٹی ٹیوٹ  کی صلاحیت سازی ہوئی ہے اور او ایچ ایس اے کے شعبے میں وزارت محنت سے متعلق دفاتر اور تکنیکی شعبے نیز کی چیف انسپکٹر آف فیکٹری آفیسرس  کی صلاحیت بہتر ہوگی۔ ابھرتے چیلنجوں کا مقابلہ کرنے کے لئے معائنہ کا نظام مستحکم ہوگا، او ایس ایچ کے شبعے میں اعلی تحقیق کے لئے تجربے گاہوں کا اپگریڈیشن ہوگا ، او ایس ایچ کے بیان وضع ہوں گے اور ہندستانی ورک فورس کی حالت کو بنانے کے لئے سیفٹی کا کلچر پیدا ہوگا۔
۔۔۔۔۔۔۔۔۔۔۔
م ن ۔ش س ۔ ج۔
U- 1436
(Visitor Counter : 49
وزارت خزانہ
جنوری سے مارچ 2020 تک سرکاری قرض کے بندوبست سے متعلق سہ ماہی رپورٹ
نئی دہلی، 30 جون 2020، اپریل۔ جون  11۔2010 سے سرکاری قرض کے بندوبست سے متعلق سیل  ، بجٹ ڈویژن اقتصادی امور کا محکمہ ، وزارت خزانہ مستقبل طورپر قرض کے بندوبست سے متعلق ایک سہ ماہی رپورٹ جاری کررہا ہے۔سہ ماہی جنوری۔ مارچ 2020 ۔
مالی سال 2020 کی چوتھی سہ ماہی کے دوران مرکزی حکومت نے مجموعی طور پر 76000 کروڑ روپے کے قلیل مدتی تمسکات جاری کئے جبکہ مالی سال 2019 کی چوتھی سہ ماہی میں 156000 کروڑ روپے کے تمسکات جاری کئے تھے۔ مالی سال 2020 کی چوتھی سہ ماہی میں بنیادی ایشو کے اوسط فائدے میں مزید کمی کرکے اسے 6.70 فیصد کیا گیا جبکہ مالی مالی سال 2020 کی تیسری سہ ماہی میں یہ 6.86 فیصد تھی۔ مالی سال 2020 کی چوتھی سہ ماہی میں قلیل مدتی تمسکات کے نئے ایشو کی اوسط میچیورٹی کو بڑھاکر 16.87 سال کیا گیا جبکہ مالی سال 2020 کی تیسری سہ ماہی میں یہ 16.47 سال تھی۔ جنوری۔ مارچ کے دوران مرکزی حکومت نے کیش منیجمنٹ بل جاری کرکے 230000 کروڑ روپے حاصل کئے۔مارچ 2020 میں ختم ہونے والی سہ ماہی کے دوران نظام میں لکویڈٹی فراہم کرانے کے لئے ریزرو بینک نے او ایم اوز/ اسپیشل او ایم اوز چلائے۔ ایم ایس ایف سمیت لکویڈیٹی ایجسٹ منٹ فیسی لیٹی  کے تحت آر بی آئی کے ذریعہ کل اوسط لکویڈیٹی ایبزارپسشن سہ ماہی کے دوران 303464 کروڑ روپے تھا۔
حکومت کی کل دین داری مارچ 2020 کے آخر میں بڑھ کر 9462265 کروڑ روپے ہوگئی جبکہ دسمبر 2019 کے آخر میں یہ 9389267 کروڑ روپے تھی۔ مارچ 2020 کے آخر میں سرکاری قرض کل بقایا دینداریوں کا 90.9 تھا۔ تقریباً 29 فیصد بقایا قلیل مدتی تمسکات کی میچوریٹی کی باقی مدت پانچ سال سے کم ہے۔ ہولڈنگ کے طریقے سے پتہ چلتا ہے کہ مارچ 2020 کے آکر میں 40.4 فیصد حصص کمرشیل بینکوں کے لئے ہیں اور 25.1 فیصد بیمہ کمپنیوں کے لئے ۔
سرکاری قرض کے بندوبست سے متعلق جنوری۔ مارچ 2020 کی سہ ماہی رپورٹ دیکھنے کے لئے درج ذیل لنک پر کلک کریں
https://dea.gov.in/sites/default/files/Quarterly%20Report%20on%20Public%20Debt%20Management%20for%20the%20Quarter%20January%20-%20March%202020.pdf
۔۔۔۔۔۔۔۔۔۔۔
م ن۔ ا گ۔ن ا۔

U-3606
(Visitor Counter : 132
صحت اور خاندانی بہبود کی وزارت
ہندوستان کی مجموعی ٹیسٹنگ1.77کروڑ سے تجاوز کرگئی
فی ملین جانچ بڑھ کر 12858تک پہنچی
مرکز کے رہنما خطوط کے تحت ریاستوں؍ مرکز کے زیر انتظام علاقوں کی حکومتیں کووڈ-19 پازیٹیو معاملات کی تیزی سے شناخت اور آئیسولیشن یقینی بنانے کے لئے ٹسٹنگ میں مسلسل تیزی لارہی ہے۔گزشتہ 24 گھنٹے کے دوران 408855نمونوں کی جانچ کے ساتھ ہی فی ملین جانچ کی تعداد بڑھ کر 12858 ہوگئی ہے اور مجموعی ٹسٹنگ 1.77 کروڑ سے تجاوز کرگئی ہے۔ملک میں ٹسٹنگ لیب نیٹ ورک 1316لیباریٹریوں ، سرکاری سیکٹر میں 906 لیباریٹریوں نیز نجی لیباریٹریوں کے ساتھ لگاتار بڑھ رہا ہے۔ان لیباریٹریوں میں شامل ہیں:
ریئل ٹائم آر ٹی پی سی آر پر مبنی جانچ لیباریٹریاں 675
ٹو نیٹ پر مبنی جانچ لیباریٹریاں537
سی ڈی این اے ٹی پر مبنی جانچ لیباریٹریاں104
صحت اور خاندانی بہبود کی وزارت نے ’’کووڈ-19 وبا اور بھارت میں تمباکو کا استعمال نامی ایک دستاویز جاری کیا ہے۔ اسے
پردیکھا جاسکتا ہے۔
کووڈ-19 سے متعلق تکنیکی اُمور پر مکمل مستند اور مصدقہ جانکاریوں، رہنما خطوط اور ایڈوائزری کیلئے براہ کرم باقاعدگی کے ساتھ یہاں جائیں: https://www.mohfw.gov.in/ اور https://www.mohfw.gov.in/
کووڈ-19 سے متعلق تکنیکی سوالات technicalquery.covid19[at]gov[dot]in پر اور دیگر سوالات ncov2019[at]gov[dot]in اور@CovidIndiaSeva پر بھیجے جاسکتے ہیں۔
کووڈ-19 سے متعلق کسی بھی سوالات کا جواب جاننے کیلئے براہ کرم صحت اور خاندانی بہبود کی وزارت کے ہیلپ لائن نمبر +91-11-23978046 یا 1075  پر کال کریں۔ کووڈ-19 پر ریاستوں/ مرکز کے زیر انتظام علاقوں کےہیلپ لائن نمبرات کی فہرست https://www.mohfw.gov.in/pdf/coronvavirushelplinenumber.pdf پر بھی دستیاب ہے۔
-----------------------
م ن۔م ع۔ ع ن
U NO: 4225
(Visitor Counter : 123